Kontrakt vedrørende research on potential market based measures

**INDHOLDSFORTEGNELSE**

[1. KONTRAKTENS PARTER 3](#_Toc4694604)

[2. KONTRAKTGRUNDLAGET 3](#_Toc4694605)

[3. KONTRAKTENS OMFANG 3](#_Toc4694606)

[4. KONTRAKTPERIODE 4](#_Toc4694607)

[5. LEVERING 4](#_Toc4694608)

[6. PRISER 4](#_Toc4694609)

[7. BETALINGSBETINGELSER 5](#_Toc4694610)

[8. SAMARBEJDE 6](#_Toc4694611)

[9. BEMANDING 6](#_Toc4694612)

[10. UNDERLEVERANDØRER 7](#_Toc4694613)

[11. PERSONDATA 7](#_Toc4694614)

[12. TAVSHEDSPLIGT OG SIKKERHEDSGODKENDELSE 8](#_Toc4694615)

[13. LEVERANDØRENS UVILDIGHED 8](#_Toc4694616)

[14. RETTIGHEDER 9](#_Toc4694617)

[15. ARBEJDSKLAUSUL 10](#_Toc4694618)

[16. OPSIGELSE 11](#_Toc4694619)

[17. MISLIGHOLDELSE 12](#_Toc4694620)

[18. ERSTATNINGANSVAR OG FORSIKRING 13](#_Toc4694621)

[19. OVERDRAGELSE 13](#_Toc4694622)

[20. LOVVALG OG VÆRNETING 13](#_Toc4694623)

[21. UNDERSKRIFTER 14](#_Toc4694624)

# KONTRAKTENS PARTER

* 1. Kontrakten er indgået mellem følgende parter:

Søfartsstyrelsen / Danish Maritime Authority

Caspar Brands Plads 9

4220 Korsør

Denmark

CVR: 29831610

(herefter ”kunden”)

og

[*Angiv navn på leverandør*]

[*Angiv adresse*]

[*Angiv postnummer og by*]

[*Angiv CVR-nr.*]

(herefter ”leverandøren”)

# KONTRAKTGRUNDLAGET

* 1. Kontraktgrundlaget består af følgende dokumenter:
  + **Kontrakt** (dette dokument)
  + **Bilag 1:** Kundens opgavebeskrivelse, af 07.11.2019
  + **Bilag 2:** Leverandørens tilbud, af [angiv dato, måned og år]
  1. Hvis der er uoverensstemmelse mellem kontrakten og bilagene, går kontrakten forud for bilagene. Hvis der er uoverensstemmelse mellem bilagene, går et lavere nummereret bilag forud for et højere nummereret bilag.
  2. Eventuelle tilpasninger, tilføjelser eller ændringer i ydelserne, der aftales mellem parterne efter kontraktens indgåelse vil dog gælde forud for de øvrige dokumenter i kontraktgrundlaget.
  3. Leverandørens standardvilkår er ikke en del af kontraktgrundlaget.

# KONTRAKTENS OMFANG

# 

* 1. Kontrakten omfatter udførelse af research on potential market based measures (den samlede leverance betegnes i det følgende ”opgaven”).Opgaven er yderligere beskrevet i bilag 1
  2. Eventuelle tilpasninger, tilføjelser eller ændringer i opgavens indhold efter kontraktens indgåelse kan ske inden for rammerne af denne kontrakt og under iagttagelse af den til enhver tid gældende udbudsret og skal aftales skriftligt mellem parterne. De vil herefter være en del af kontrakten, jf. pkt. 2.1.

# KONTRAKTPERIODE

* 1. Kontrakten træder i kraft [01.12.2019] og er gældende frem til opgaven er afsluttet, som beskrevet i bilag 1.

# LEVERING

* 1. Levering skal foretages i overensstemmelse med opgavebeskrivelsen

# PRISER

* 1. Priserne for de ydelser, der er omfattet af kontrakten, er 100.000 kr. ekskl. moms. Priserne er ekskl. moms, men inklusive alle former for gebyrer, afgifter, udlæg, rejseomkostninger, sekretærbistand, mangfoldiggørelse og andre kontorholdsudgifter m.v., medmindre andet fremgår af bilag 1.
  2. Priserne er faste i kontraktperioden og bliver derfor ikke reguleret.
  3. Fakturering skal ske i henhold til de til enhver tid gældende regler om elektronisk afregning med offentlige myndigheder.
  4. Fakturaer sendes elektronisk til rekvirerende afdeling/institution (jf. EAN-nummer [5798000023000.]).
  5. Fakturaen skal indeholde:
* Udstedelsesdato (fakturadato)
* Fakturanummer (nummer, der kan identificere fakturaen)
* Leverandørens CVR-/SE-nummer
* Leverandørens navn og adresse samt kundens navn og adresse
* Mængde og art af de leverede ydelser
* Pris eksklusive moms
* Rekvirent hos kunden
* Sidste rettidige betalingsdato
  1. Kunden er berettiget til at afvise fakturaer, der ikke modtages elektronisk, hvor ovenstående oplysninger mangler, eller faktureringen i øvrigt ikke sker under overholdelse af lov om offentlige betalinger m.v.

# BETALINGSBETINGELSER

* 1. Leverandør kan fremsende faktura ved afleverende af delleverancer. Det er krav, at faktura til delleverance 1 er med betalingsdato i 2019.
  2. Det fakturerede beløb forfalder til betaling 30 dage efter elektronisk afsendelse af fyldestgørende faktura.
  3. Falder sidste rettidige betalingsdato ikke på en bankdag, udskydes betalingsdatoen til førstkommende bankdag.
  4. Ved forsinket betaling er leverandøren berettiget til at kræve renter i henhold til rentelovens bestemmelser.

# SAMARBEJDE

* 1. Parterne udpeger hver især de medarbejdere, der er ansvarlige for at varetage den daglige kontakt i relation til kontrakten.
  2. Leverandørens ansvarlige skal løbende holde kundens ansvarlige orienteret om de af kontrakten omfattede ydelsers fremdrift.
  3. Parterne har pligt til at underrette hinanden, såfremt der under arbejdet opstår tvivl om en ydelses forudsætninger, formål eller gennemførelse.
  4. Parterne har ligeledes pligt til at underrette hinanden, såfremt der er utilfredshed med den andens indsats, arbejdsudførelse eller kvalitet i arbejdet.
  5. På en parts initiativ foretages en fælles evaluering af samarbejdet mellem leverandør og kunden.

# BEMANDING

* 1. Leverandøren stiller de i bilag 2 angivne medarbejdere til rådighed for opgavens udførelse.
  2. Leverandøren skal i videst muligt omfang undgå at udskifte medarbejdere eller foretage væsentlige ændringer i rollefordelingen mellem medarbejderne under opgavens udførelse.
  3. Leverandøren skal, i tilfælde af udskiftning af en medarbejder, redegøre for årsagen hertil og udpege en ny medarbejder med mindst de samme faglige kvalifikationer, som den tidligere medarbejder var i besiddelse af. Dette godtgøres ved forevisning af et fuldstændigt og detaljeret CV for den nye medarbejder.
  4. Leverandørens udskiftning af medarbejdere må ikke have indvirkning på ydelserne, og udskiftning af medarbejdere må ikke medføre yderligere omkostninger eller forsinkelse for kunden. Kunden skal således eksempelvis ikke betale for, at en ny medarbejder opnår indsigt i ydelserne og kundens behov, svarende til det niveau, som den udskiftede medarbejder har.
  5. Kunden kan afvise en ny medarbejder, hvis denne skønnes ikke at have samme faglige kvalifikationer som den oprindelige.
  6. Leverandøren skal efter kundens anmodning udskifte en medarbejder, såfremt anmodningen er rimeligt begrundet.

# UNDERLEVERANDØRER

* 1. Leverandøren kan kun anvende underleverandører, hvis denne har oplyst det som en del af tilbuddet, eller kunden efterfølgende tillader det, jf. punkt 10.2.
  2. Leverandøren kan ikke uden kundens forudgående skriftlige samtykke overlade kontraktens opfyldelse eller dele heraf til underleverandører, udskifte en underleverandør eller ændre rollefordelingen mellem leverandøren og underleverandører.
  3. Ved brug af underleverandører indestår og hæfter leverandøren for underleverandørers ydelser på samme måde som for sine egne forhold.
  4. Underleverandører kan ikke i medfør af denne kontrakt rejse nogen former for krav over for kunden, herunder betalings- eller erstatningskrav.

# PERSONDATA

* 1. Såfremt leverandøren behandler personoplysninger på kundens vegne, er leverandøren som databehandler forpligtet til at sikre, at den til enhver tid gældende persondatalovgivning i Danmark overholdes – for nuværende særligt databeskyttelsesforordningen[[1]](#footnote-1) og databeskyttelsesloven[[2]](#footnote-2).

# TAVSHEDSPLIGT OG SIKKERHEDSGODKENDELSE

* 1. Leverandøren, leverandørens medarbejdere, eventuelle underleverandører og disses medarbejdere er omfattet af straffelovens § 152 a, fordi de udfører opgaver efter aftale med en offentlig myndighed. Ifølge bestemmelsen er det strafbart uberettiget at videregive eller udnytte fortrolige oplysninger, hvortil den pågældende i den forbindelse har fået kendskab. Dette gælder også efter denne kontrakts ophør uanset ophørsgrunden.
  2. For kunden gælder reglerne for ansatte i den offentlige forvaltning.
  3. Leverandøren skal orientere kunden, hvis leverandøren bliver anmodet om at udlevere oplysninger vedrørende kundens eller andres forhold, som leverandøren får kendskab til i forbindelse med opfyldelse af denne kontrakt. Orienteringen skal ske, inden oplysningerne evt. udleveres.
  4. Hvis kunden måtte anmode herom, skal leverandøren underskrive en særskilt erklæring om tavshedspligt.
  5. Leverandøren må ikke uden kundens forudgående skriftlige samtykke bruge kunden som reference. Dog er leverandøren berettiget til at medtage kunden på en simpel referenceliste.
  6. Leverandøren må ikke uden kundens forudgående skriftlige tilladelse udsende offentlige meddelelser om denne kontrakt eller offentliggøre noget om kontraktens indhold.

# LEVERANDØRENS UVILDIGHED

Leverandøren garanterer, at denne ikke har påtaget sig, eller vil påtage sig, nogen opgave, som medfører, at der kan rejses rimelig tvivl om evnen til fuldt ud at varetage kundens interesser.

Leverandøren kan i forbindelse med udførelsen af dennes opgaver, uden at være forpligtet til at informere kunden derom, være rådgiver for eller levere tjenesteydelser til andre kunder, hvis interesser måtte være i strid med kundens, under forudsætning af at der i denne forbindelse ikke opstår nogen interessekonflikt for leverandøren, for så vidt angår de opgaver, der skal udføres for kunden.

Leverandøren må ikke anvende medarbejdere, hvis der kan rejses rimelig tvivl om disses mulighed for fuldt ud at varetage kundens interesser. Tilsvarende krav gælder for leverandørens eventuelle underleverandører og disses medarbejdere.

Leverandøren har under opgavens udførelse pligt til straks at underrette kunden om ethvert forhold, der kan rejse tvivl om leverandørens eller eventuelle underleverandørers uvildighed.

# RETTIGHEDER

Kunden erhverver ejendomsret, ophavsret og enhver anden immateriel rettighed til det, som leverandøren frembringer ved udførelse af ydelserne, herunder rapporter, eventuelle delrapporter, data, bilag og undersøgelsesmateriale. Kundens erhvervelse af rettighederne sker løbende i takt med leverandørens udfærdigelse af materialet.

Kunden afgør, hvorvidt afrapporteringen skal offentliggøres, og kunden har eneret til at publicere resultaterne og kan desuden anvende materialet og resultaterne helt eller delvist i alle sammenhænge, hvor kunden finder det relevant.

Leverandøren har brugsret til generel kompetence oparbejdet i forbindelse med opgavens løsning.

Leverandøren skal sikre de nødvendige rettigheder og tilladelser, som er en forudsætning for ydelserne. Leverandøren indestår for, at opfyldelsen af denne kontrakt ikke krænker tredjemandsrettigheder, herunder ejendomsret eller immaterielle rettigheder. Leverandøren holder kunden skadesløs for ethvert krav, der måtte opstå som følge af en krænkelse af tredjemands ret.]

# ARBEJDSKLAUSUL

* 1. Leverandøren skal sikre, at medarbejdere hos leverandøren og eventuelle underleverandører, som medvirker til at opfylde kontrakten, er sikret løn (herunder særlige ydelser), arbejdstid og andre arbejdsvilkår, som ikke er mindre gunstige end dem, der gælder for arbejde af samme art i henhold til en kollektiv overenskomst indgået af de inden for det pågældende faglige område mest repræsentative arbejdsmarkedsparter i Danmark, og som gælder på hele det danske område. Ved ”medvirker til at opfylde kontrakten” forstås arbejde udført i Danmark med henblik på opfyldelse af kontrakten.
  2. Leverandøren skal sikre, at medarbejdere hos leverandør og eventuelle underleverandører, som medvirker til at opfylde kontrakten, bliver oplyst om de vilkår, der fremgår af arbejdsklausulen.
  3. Kunden kan til enhver tid udbede sig relevant dokumentation for, at løn- og arbejdsvilkår for medarbejderne lever op til de forpligtelser, som arbejdsklausulen fastsætter.
  4. Kunden kan kræve, at leverandøren, efter skriftligt påkrav herom, inden for 10 arbejdsdage fremskaffer relevant dokumentation, såsom løn- og timesedler, lønregnskab og ansættelseskontrakter fra såvel egne som eventuelle underleverandørers arbejdstagere.
  5. Kunden kan til brug for sin vurdering af, om leverandøren eller underleverandører har overholdt arbejdsklausulen, søge rådgivning hos relevante arbejdsgiver- og/eller arbejdstagerorganisationer.
  6. Hvis leverandøren ikke overholder sine forpligtelser i medfør af arbejdsklausulen, og hvis dette medfører et berettiget krav på yderligere løn fra medarbejderne, kan kunden tilbageholde honorar med henblik på at tilgodese sådanne krav.
  7. Leverandøren kan endvidere pålægges at betale en bod på 10 procent af kontraktsummen til kunden, hvis arbejdsklausulen ikke overholdes.

# OPSIGELSE

* 1. Kunden kan med 7 dages varsel opsige kontrakten mod at betale leverandøren for arbejdet udført op til tidspunktet for opsigelsens ikrafttræden.
  2. Leverandøren overdrager i dette tilfælde det materiale og de data, der er produceret i forbindelse med opgaven, til kunden. Betaling sker til leverandøren på baggrund af udspecificeret timeopgørelse.
  3. Leverandøren vil derudover ikke være berettiget til nogen anden form for godtgørelse eller erstatning, herunder erstatning for driftstab, avancetab eller andet indirekte tab, øvrigt vederlag eller lignende.

# MISLIGHOLDELSE

* 1. Hver part er forpligtet til straks ved enhver opstået misligholdelse, eller når misligholdelse må påregnes at opstå, skriftligt at meddele den anden part dette samt årsag hertil, og hvornår misligholdelsen forventes afhjulpet.
  2. Såfremt en part i væsentlig grad eller gentagne gange har misligholdt sine forpligtelser i henhold til denne kontrakt, uden at der isoleret set foreligger en væsentlig misligholdelse, kan den anden part skriftligt ophæve denne kontrakt.
  3. Følgende forhold anses altid for væsentlig misligholdelse, der berettiger kunden til ved skriftlig meddelelse til leverandøren med øjeblikkelig virkning at ophæve kontrakten:
* Leverandøren indleder rekonstruktionsforhandlinger, eller der sker væsentlige forringelser af leverandørens økonomiske forhold i øvrigt, der bringer kontraktens rette opfyldelse i fare.
* Leverandørens konkurs, såfremt konkursboet ikke på baggrund af skriftlig henvendelse fra kunden inden 10 arbejdsdage tilkendegiver, at boet indtræder i nærværende kontrakt.
* Leverandøren ophører med den virksomhed, som kontrakten vedrører, eller der indtræder andre omstændigheder, der bringer kontraktens rette opfyldelse i fare.
* Manglende overholdelse af tavshedspligten, jf. pkt. 12
* Manglende overholdelse af pkt. 8

Ovenstående punkter er ikke udtømmende.

* 1. I øvrigt gælder dansk rets almindelige regler om misligholdelse, herunder de almindelige regler om forsinket eller udeblevet levering. Såfremt kunden, som følge af forsinkelse, vælger at hæve en ordre helt eller delvist, er kunden berettiget til at foretage dækningskøb for leverandørens regning. Evt. merudgifter i forbindelse med dækningskøb kan modregnes i enhver fordring mod leverandøren.
  2. Der foreligger altid en mangel ved leverandørens ydelse, såfremt ydelsen ikke opfylder denne kontrakt med tilhørende bilag, eller ydelsen ikke er, som kunden med rette kunne forvente.
  3. Leverandøren har på kundens anmodning pligt til at afhjælpe påpegede mangler snarest. Såfremt afhjælpning ikke er mulig, eller leverandøren forgæves har forsøgt at afhjælpe en mangel gentagne gange, kan kunden vælge i stedet at kræve et forholdsmæssigt afslag i betalingen til leverandøren. Det forholdsmæssige afslag fastsættes under hensyn til manglens omfang og karakter, men kan ikke overstige betalingen for leverancen.

# ERSTATNINGANSVAR OG FORSIKRING

* 1. Parterne er erstatningsansvarlige efter dansk rets almindelige regler.

* 1. Parterne kan dog ikke kræve erstatning for driftstab, avancetab eller andet indirekte tab, og hver parts samlede erstatningsansvar i henhold til denne kontrakt kan maksimalt udgøre et beløb svarende til [to] gange honoraret inklusive vederlag for evt. udnyttede optioner. Disse begrænsninger i erstatningsansvaret omfatter imidlertid ikke groft uagtsomme eller forsætlige ansvarspådragende handlinger eller undladelser.
  2. Leverandøren skal i hele kontraktperioden opretholde en ansvarsforsikring, som dækker de skader, som medarbejderne kan forvolde i forbindelse med løsning af opgaven, samt være forsikret mod fejlagtig rådgivning, hvis kontrakten omfatter en rådgivningsopgave.
  3. Leverandøren skal desuden have tegnet enhver anden lovpligtig forsikring, herunder arbejdsskadeforsikring for medarbejderne.
  4. Kunden kan til enhver tid anmode om dokumentation for forsikringernes opretholdelse.

# OVERDRAGELSE

* 1. Kunden har ret til at overdrage sine rettigheder og forpligtelser under denne kontrakt til en anden offentlig myndighed.
  2. Leverandøren kan hverken helt eller delvist overdrage sine rettigheder eller forpligtelser under denne kontrakt til tredjemand, medmindre kunden har givet sit skriftlige samtykke hertil.

# LOVVALG OG VÆRNETING

* 1. Denne kontrakt er undergivet dansk ret.
  2. Såfremt der opstår uoverensstemmelse mellem parterne i forbindelse med denne kontrakt, skal parterne med en positiv, samarbejdende og ansvarlig holdning forsøge at indlede forhandlinger med henblik på at løse tvisten. Om nødvendigt skal forhandlingerne søges løftet op på højeste plan i parternes organisationer.
  3. Uoverensstemmelser, der ikke kan løses ved forhandling mellem parterne, afgøres ved domstolene, hvor kunden har hjemting.

# UNDERSKRIFTER

|  |  |
| --- | --- |
|  |  |

**For kunden For leverandøren**

Dato [dag/måned/år] Dato [dag/måned/år]

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Underskrift Underskrift

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Titel og navn på underskriver Titel og navn på underskriver

1. Europa-Parlamentets og Europarådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse). [↑](#footnote-ref-1)
2. Lov nr. 502 af 23. maj 2018 om supplerende bestemmelser til forordning om beskyttelse af fysiske personer i forbindelse med behandling af personoplysninger og om fri udveksling af sådanne oplysninger (databeskyttelsesloven). [↑](#footnote-ref-2)